2016.gada .augustā Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 2.februāra noteikumos Nr. 104** **“Pārtikas uzņēmumu atzīšanas un reģistrācijas kārtība”**

Izdoti saskaņā ar

[Pārtikas aprites uzraudzības likuma](http://likumi.lv/ta/id/47184-partikas-aprites-uzraudzibas-likums)

[5. panta](http://likumi.lv/ta/id/47184-partikas-aprites-uzraudzibas-likums#p5) ceturto daļu un

[Brīvas pakalpojumu sniegšanas likuma](http://likumi.lv/ta/id/208269-brivas-pakalpojumu-sniegsanas-likums)

[15. panta](http://likumi.lv/ta/id/208269-brivas-pakalpojumu-sniegsanas-likums#p15) piekto daļu

Izdarīt Ministra kabineta 2010.gada 2.februāra noteikumos Nr. 104 „Pārtikas uzņēmumu atzīšanas un reģistrācijas kārtība” (Latvijas Vēstnesis, 2010, 27. nr.; 2013, 98. nr.; 2016, 29. nr.) šādus grozījumus:

1. Izteikt 2.1 punktu šādā redakcijā:

“2.1 Pārtikas uzņēmumu atzīšanas un reģistrācijas procedūru uzsāk pēc tam, kad akts par attiecīgās būves vai telpu grupas pieņemšanu ekspluatācijā ir reģistrēts Nekustamā īpašuma valsts kadastra informācijas sistēmā un tajā reģistrētais būves vai telpu grupas lietošanas veids atbilst veicamajai darbībai.”

2. Papildināt I nodaļu ar 2.3, 2.4 un 2.5 punktu šādā redakcijā:

“2.3 Ja akts par pārtikas uzņēmuma būves vai telpu grupas pieņemšanu ekspluatācijā nav reģistrēts Nekustamā īpašuma valsts kadastra informācijas sistēmā vai tajā reģistrētais būves vai telpu grupas lietošanas veids neatbilst veicamajai darbībai, dienests pieņem lēmumu par atteikumu atzīt vai reģistrēt pārtikas uzņēmumu.

2.4 Pārtikas uzņēmums pēc datu aktualizācijas Nekustamā īpašuma valsts kadastra informācijas sistēmā iesniedz dienestā jaunu iesniegumu par nepieciešamību reģistrēt vai atzīt pārtikas uzņēmumu.

2.5 Valsts zemes dienests nodrošina dienestam bezmaksas pieeju Nekustamā īpašuma valsts kadastra informācijas sistēmas datiem tiešsaistes datu pārraides režīmā šajos noteikumos minēto funkciju veikšanai.”

3. Papildināt noteikumus ar 27.2 punktu šādā redakcijā:

“27.2 Dienests katru mēnesi līdz desmitajam datumam attiecīgajai pašvaldībai par pārtikas uzņēmumiem, kas iepriekšējā mēnesī svītroti no dienesta uzraudzības objektu reģistra, nosūta šādu informāciju:

27.21. pārtikas uzņēmuma nosaukumu vai fiziskās personas vārdu un uzvārdu;

27.22. faktiskajai adresei atbilstošo klasifikatora kodu Valsts adrešu reģistra informācijas sistēmā;

27.23. reģistrācijas numuru Uzņēmumu reģistrā vai fiziskās personas personas kodu;

27.24. datumu, kurā pārtikas uzņēmums svītrots no uzraudzības objektu reģistra.”

4. Papildināt noteikumus ar 32., 33. un 34. punktu šādā redakcijā:

“32. Pārtikas uzņēmums, kas darbojas būvē vai telpu grupā, kura nav nodota ekspluatācijā un kurai Nekustamā īpašuma valsts kadastra informācijas sistēmā nav reģistrēts akts par pieņemšanu ekspluatācijā vai būves vai telpu grupas lietošanas veids vai tas neatbilst veicamajai darbībai, līdz 2021. gada 31. decembrim aktualizē datus Nekustamā īpašuma valsts kadastra informācijas sistēmā.

33. Dienests pieņem lēmumu par pārtikas uzņēmuma reģistrācijas anulēšanu dienesta uzraudzības objektu reģistrā, ja pārtikas uzņēmums šo noteikumu [32. punktā](http://likumi.lv/doc.php?id=259748#p39) minētajā gadījumā nav aktualizējis datus Nekustamā īpašuma valsts kadastra informācijas sistēmā.

34. Līdz attiecīgu izmaiņu izstrādei Nekustamā īpašuma valsts kadastra informācijas sistēmas programmatūrā dienests nepārbauda, vai akts par attiecīgās būves vai telpu grupas pieņemšanu ekspluatācijā ir reģistrēts Nekustamā īpašuma valsts kadastra informācijas sistēmā.”

5. Papildināt 1. pielikumu ar 1.1 punktu šādā redakcijā:

“1.1 Informācija par pārtikas uzņēmumu – būves vai telpu grupas kadastra apzīmējumu:

1.11.būves kadastra apzīmējums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda, ja pārtikas uzņēmums aizņem visu būvi)

1.12. telpu grupas kadastra apzīmējums \_\_\_\_\_\_\_\_\_\_\_\_\_\_\_\_\_\_

(norāda, ja pārtikas uzņēmums aizņem būves telpu vai telpu grupu).”

Ministru prezidents Māris Kučinskis

Zemkopības ministrs Jānis Dūklavs

08.08.2016. 13:00

476

L.Jirgensone

67027115, Liene.Jirgensone@zm.gov.lv